ตีกรอบกองทุน จ่ายค่าสินไหมภายใน25นาที
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — คปภ.เผยกองทุนทดแทนผู้ประสบภัยจ่ายค่าเสียหายเบื้องต้นภายใน 25 นาที
สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) รายงานผลการดำเนินงานสำคัญในรอบปี 2552 ของกองทุนทดแทนผู้ประสบภัย ว่า สามารถลดขั้นตอนการจ่ายค่าเสียหายเบื้องต้นจาก 45 นาที เหลือเพียง 25 นาที ซึ่งลดลงอย่างต่อเนื่อง นับแต่เริ่มแผนลดขั้นตอนการจ่ายค่าเสียหายเมื่อปี 2548 จาก 7 วัน เหลือ 3.5 วัน และในปี 2549 ลดลงเหลือ 1 ชั่วโมง 10 นาที และในปี 25502551 ลดลงเหลือ 45 นาที และตั้งแต่ปี 2552 เป็นต้นไป จาก 45 นาที เหลือเพียง 25 นาที 
ด้านสถานภาพทางการเงินของกองทุนทดแทนผู้ประสบภัยในรอบปีบัญชี 2552 ว่า มีสินทรัพย์รวม 2,295 ล้านบาท เพิ่มขึ้น 9 ล้านบาท จากปี 2551 มีรายได้จำนวน 168.97 ล้านบาท ลดลง 8 ล้านบาท ประกอบด้วยเงินสมทบที่บริษัทประกันภัยจ่ายให้กองทุนฯ จำนวน 110.09 ล้านบาท ดอกเบี้ยรับจำนวน 57.61 ล้านบาท เงินเพิ่มตามกฎหมาย และรายได้อื่นจำนวน 1.27 ล้านบาท และมีค่าใช้จ่ายจำนวน 154.25 ล้านบาท อาทิ ค่าเสียหายเบื้องต้นที่จ่ายให้กับผู้ประสบภัยซึ่งไม่ทราบผู้กระทำละเมิด จำนวน 39.93 ล้านบาท